**Δικαιολογητικά αναγνώρισης προϋπηρεσίας για μισθολογική εξέλιξη**

Για την αναγνώριση προϋπηρεσίας ο/η αναπληρωτής/τρια θα πρέπει να προσκομίσει:

**α)** Τη σχετική αίτηση προς την ΠΔΕ Θεσσαλίας

**β)** Τα σχετικά ένσημα και φωτοτυπία αυτών (τα πρωτότυπα ένσημα επιστρέφονται στην/στον ενδιαφερόμενη/νο) ή τις βεβαιώσεις ασφαλιστικού φορέα που αποδεικνύουν ότι για το χρονικό διάστημα κατά το οποίο προσφέρθηκε η προϋπηρεσία ήταν ασφαλισμένος/η.

**γ)** Υπεύθυνη Δήλωση ότι για την εν λόγω προϋπηρεσία δεν έλαβε σύνταξη, αποζημίωση ή άλλο βοήθημα αντί σύνταξης.

**δ)** Βεβαίωση από τον φορέα απασχόλησης όπου θα αναφέρονται:

* οι αποφάσεις πρόσληψης και απόλυσης,
* η ιδιότητα με την οποία υπηρέτησαν, η σχέση εργασίας,
* το ωράριο εργασίας (πλήρες ή μειωμένο),
* το υποχρεωτικό πλήρες ωράριο (σε περίπτωση εργασίας με μειωμένο ωράριο),
* η διάρκεια των προϋπηρεσιών αυτών.

**ε)** Βεβαίωση του φορέα απασχόλησης στην οποία θα αναφέρεται η ***νομική μορφή*** του φορέα απασχόλησης,

*δηλ. α) Δημόσιο, β) Οργανισμών Κοινωνικής Ασφάλισης (Ο.Κ.Α.), γ) Οργανισμών Τοπικής Αυτοδιοίκησης (Ο.Τ.Α.) πρώτου και δεύτερου βαθμού (Δήμοι – Περιφέρειες), δ) Νομικών Προσώπων Δημοσίου Δικαίου (Ν.Π.Δ.Δ.), ε) Νομικών Προσώπων Ιδιωτικού Δικαίου (Ν.Π.Ι.Δ.) που ανήκουν στο κράτος, ή σε Ν.Π.Δ.Δ. ή σε Ο.Τ.Α. στ) Κέντρα Πρόληψης των Εξαρτήσεων και Προαγωγής της Ψυχοκοινωνικής Υγείας, ζ) Δημόσιες Επιχειρήσεις Ύδρευσης Αποχέτευσης (Δ.Ε.Υ.Α.), των Δημοσίων Επιχειρήσεων, η) Οργανισμών και Ανώνυμων Εταιρειών (Δ.Ε.Κ.Ο.)*